ΚΑΝΟΝΙΣΜΟΣ (ΕΚ) αριθ. 2724/95 ΤΗΣ ΕΠΙΤΡΟΠΗΣ της 24ης Νοεμβρίου 1995 για τον καθορισμό του ενιαίου συντελεστού μειώσεως για τον καθορισμό της προσωρινής ποσότητας μπανάνας που θα κατανεμηθεί σε κάθε επιχειρηματία της κατηγορίας Γ στο πλαίσιο της δασμολογικής ποσοστώσεως για το 1996

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως της αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2),

τον κανονισμό (ΕΟΚ) αριθ. 1442/93 της Επιτροπής της 10ης Ιουνίου 1993 περί λεπτομερειών εφαρμογής του καθεστώτος εισαγωγής μπανάνας στην Κοινότητα (3), όπως τροποποιήθηκε τελευταία από τον κανονισμό (ΕΚ) αριθ. 1164/95 (4), και ιδίως το άρθρο 4 παράγραφος 4,

Εκτιμώντας:

ότι οι διατάξεις του άρθρου 4 παράγραφος 4 του κανονισμού (ΕΟΚ) αριθ. 1442/93 θεσπίζουν ότι οι αρμόδιες αρχές των κρατών μελών ενημερώνουν την Επιτροπή πριν από τις 10 Νοεμβρίου 1995 για το συνολικό όγκο των αιτήσεων των ετήσιων χορηγήσεων για τους επιχειρηματίες της κατηγορίας Γ που έχουν καταχωρηθεί σ' αυτές 7 ότι, στις 4 Απριλίου 1995, η Επιτροπή διαβίβασε στο Συμβούλιο πρόταση κανονισμού για προσαρμογή του κανονισμού (ΕΟΚ) αριθ. 404/93 όσον αφορά τον όγκο της ετήσιας δασμολογικής ποσόστωσης εισαγωγής μπανανών στην Κοινότητα μετά την προσχώρηση της Αυστρίας, της Φινλανδίας και της Σουηδίας 7 ότι, μέχρι σήμερα, παρά τις προσπάθειες που κατέβαλε η Επιτροπή, δεν ελήφθη καμία απόφαση από το Συμβούλιο για να αυξηθεί η δασμολογική ποσόστωση με βάση την προαναφερθείσα πρόταση 7 ότι, με την επιφύλαξη των μέτρων που θα αποφασισθούν από το Συμβούλιο, πρέπει προσωρινά να καθοριστούν οι ποσότητες που θα παραχωρηθούν στους επιχειρηματίες της κατηγορίας Γ για το 1996 ώστε να είναι δυνατή η έκδοση των πιστοποιητικών εισαγωγής για τα πρώτα τρίμηνα αυτού του ίδιου έτους 7 ότι, για το σκοπό αυτό, πρέπει να υπολογισθεί ο συντελεστής μειώσεως που θα εφαρμοστεί στους επιχειρηματίες της κατηγορίας Γ με βάση δασμολογική ποσόστωση 2 200 000 τόνων 7 ότι οι ποσότητες που ζητήθηκαν για το 1996 ανέρχονται σε 228 502 930 τόνους και υπερβαίνουν το μέρος των 77 000 τόνων της δασμολογικής ποσόστωσης που καθορίστηκε σύμφωνα με το άρθρο 19 παράγραφος 1 στοιχείο γ) του κανονισμού (ΕΟΚ) αριθ. 404/93 7 ότι πρέπει, συνεπώς, να καθοριστεί ενιαίο ποσοστό μειώσεως που θα εφαρμοστεί στις ποσότητες που ζητήθηκαν από κάθε επιχειρηματία 7 ότι οι διατάξεις του παρόντος κανονισμού πρέπει να αρχίσουν να ισχύουν αμέσως, λαμβανομένων υπόψη των προθεσμιών που προβλέπονται στον κανονισμό (ΕΟΚ) αριθ. 1442/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο πλαίσιο της δασμολογικής ποσόστωσης που προβλέπεται στα άρθρα 18 και 19 του κανονισμού (ΕΟΚ) αριθ. 404/93, η προσωρινή ποσότητα που κατανέμεται σε κάθε επιχειρηματία της κατηγορίας Γ, για το 1996, λαμβάνεται εφαρμόζοντας στην ποσότητα που έχει ζητηθεί από κάθε επιχειρηματία, σύμφωνα με τις διατάξεις του άρθρου 4 παράγραφος 4 του κανονισμού (ΕΟΚ) αριθ. 1442/93, τον ενιαίο συντελεστή μειώσεως 0,000337.

Άρθρο 2

Οι διατάξεις του παρόντος κανονισμού εφαρμόζονται με την επιφύλαξη των μέτρων που θα θεσπισθούν ενδεχομένως για την εφαρμογή μεταγενεστέρων αποφάσεων του Συμβουλίου.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Νοεμβρίου 1995.

Για την Επιτροπή Franz FISCHLER Μέλος της Επιτροπής